Anunț făcut de MAE. 11 cetățeni români și membri de familie au fost evacuați din Gaza
- Cristian Raducanu
- 18 martie 2024, 22:59
Ministerul Afacerilor Externe a emis un comunicat luni seara, 18 martie prin care a precizat că 11 cetățeni români și familiile acestora au ajuns pe teritoriul Egiptului după ce au fost evacuați din Fâșia Gaza.
11 români și familiile lor au fost evacuați luni seara din Fâșia Gaza
Cetățenii români au fost evacuați pe la punctul de frontieră Rafah. Ulterior, au fost preluați de echipa consulară a Ambasadei Românei în Egipt și urmează să fie transferați către România în perioada următoare. Până în prezent 313 cetățeni români au fost evacuați din Fâșia Gaza.
În operațiunea de evacuare au fost implicate Celula de Criză Interinstituțională de la Ambasada României de la Cairo și Oficiului de Reprezentare al României la Ramallah.
Benjamin Netanyahu a dat undă verde pentru ofensiva din orașul Fallah
"MAE menține contactul cu autoritățile israeliene și egiptene în vederea facilitării evacuării și a altor cetățeni români și membri de familie în cazul în care vor mai fi alte solicitări, în funcție de evoluțiile din teren și de acordul părților implicate", transmite MAE.
Între timp, opinia internațională în frunte cu Statele Unite condamnă acțiunile liderului israelian Benjamin Netanyahu de a continua ostilitățile în Fâșia Gaza. Ieri, 17 martie, Netanyahu a dat undă verde IDF-ului pentru a lansa acțiunea ofensivă în orașul Fallah, un oraș care adăpostește pese 1,6 milioane de palestinieni.
Bilanțul morților din Fâșia Gaza a depășit pragul de 31. 500 de victime
Israelienii sunt tot mai nemulțumiți de politica de război adoptată de Israel. Liderul senatorilor americani i-a solicitat prim-ministrului israelian să organizeze alegeri. Un apel respins vehement de Netanyahu. Totodată, protestatarii adunați în fața locuinței liderului israelian solicită același lucru.
În tot acest timp bilanțul morților din Gaza a depășit 31.500 de persoane. Alte 73.500 au fost rănite. Armata israeliană a declarat că cel puțin 247 de soldați au fost uciși de la începutul invaziei terestre în Gaza.